AksaraLLM/aksara-bahasa-daerah-v1 huggingface dataset:
Présidhèn Aljazair iku kepala papréntahan kapilih uga kepala nagara ing Républik Démokratik Rakyat Aljazair. Présidhèn Aljazair minangka uga Komandhan Paling Dhuwur sajeroning Angkatan Bersenjata Aljazair. Posisi iki, saiki dijabat Présidhèn Abdelaziz Bouteflika.

Kaca iki nampilké pratélan présidhèn lan kepala nagara Aljazair wiwit taun 1962.

Papréntahan Provisional Républik Aljazair 
 Abdur Rahman Farès: 7 April 1962 - 3 Juli 1962

Negara Aljazair 
 Abdur Rahman Farès: 3 Juli 1962 - 25 September 1962

Républik Démokratik Rakyat Aljazair 
 Ferhat Abbas: 25 September 1962 - 15 September 1963
 Ahmed Ben Bella: 15 September 1963 - 19 Juni 1965
 Houari Boumédiènne: 19 Juni 1965 - 10 Dhésèmber 1976
 Houari Boumédiènne: 10 Dhésèmber 1976 - 27 Dhésèmber 1978
 Rabah Bitat: 27 Dhésèmber 1978 - 9 Fèbruari 1979
 Chadli Bendjedid: 9 Fèbruari 1979 - 11 Januari 1992
 Mohamed Boudiaf: 11 Januari 1992 - 29 Juni 1992
 Ali Kafi: 29 Juni 1992 - 31 Januari 1994
 Liamine Zéroual: 31 Januari 1994 - 27 April 1999
 Abdelaziz Bouteflika: 27 April 1999 - 2019
 Abdelkader Bensalah: 2 April 2019 - 2019
 Abdelmadjid Tebboune: 2019 -

Présidhèn Aljazair
Pratélan Présidhèn
Pratélan Pulitisi Aljazair
Cépot ya iku salah siji paraga kang misuwur ana ing wayang golèk saka Jawa Kulon. Jeneng liya saka Cépot ya iku Sastra Jingga utawa Astrajingga. Jeneng sastra jingga olèh amarga sifatè Cépot kang nakal nanging uga bijaksana (Sastra Jingga kurang lewih bisa ditegesi Biji abang).
Cépot utawa Astrajingga ya iku anak angkat saka Sanghyang Ismaya utawa semar. Cépot racaké metu ana ing wayah dagelan. Ana ing wayang golèk sunda, Cépot racaké metu bareng karo dawala. Guyonan saka Cépot lan dawala adhinè racaké wujud petuah, pepèling lan kritikan kanggo masarakat. Kesenenganè Cépot kang senengé ngabodor utawa nglawak ndadèkaké Cépot ikon wayang ana ing tanah Sunda.

Cathetan sikil

Uga delengen 
 Punakawan
 Semar
 Garèng
 Pètruk
 Bagong
 Bawor

Wayang
Paraga wayang
Punthuk magnèt (cara Inggris: magnetic hill utawa gravity hill) papan panggonan (lumrahé ana ing igir-igir) sing miring sethithik nanging sawangan pinggirané kaya ta tetuwuhan, lemah lan watu-watu karang uga miring kewalikané. Kaanan iki marekaké tipuan mata (en:optical illusion), mangka dalan sing sajatiné mudhun bisa ketok munggah. Mobil utawa kendaraan ketok bisa laju dhéwé (kaya kesedhot magnét) munggah dalan sing nanjak (padahal iki namung tipuan mata) sabeneré dalané iku mudhun.

Uga delengen 
 Pratélan punthuk magnèt

Pranala njaba 
 Mystery Spots and Gravity Hills di About.com
 The Enigma Project
 Scientific explanation of the phenomenon
 Sloping off: Can cars roll uphill? di NewScientist.com
 Sloping off: Can cars roll uphill? (continued) di NewScientist.com

 
Ilusi optik
Putu Sutawijaya () iku pelukis ing Indonésia. Karyané Putu Sutawijaya akèh kang awujud 3 dimènsi. Dhèwèké asring nggunakaké awak minangka objèk kanggo gawé karyané. Saka gambaran awak kang ditata, digawé katon obah nganggo formasi tinentu, nanging luwih akèh acak dhèwèké tetep makarya nggawé karya seni kang wujud patung.

Pelukis
Delima (punica granatum) ya iku woh-wohan sing bisa urip nganti 5-8 m. Umumè delima bisa urip ana ing warna-warna mangsa, nanging supaya bisa ngasilakè woh kang kwalitasè apik namung bisa dipanen ing mangsa katiga. Delima ana ing basa Arab duwè jeneng ar-rumman. Delima asalé saka laladan Wétan Tengah kang kasebar ana ing laladan subtropik nganti tekan laladan tropik, ana ing dataran kang sakngisoré 1.000 m sakndhuwure banyu sagara. Wit iki urip ana ing lemah gembur kang ora keleb banyu. Wit delima wujud wit cilik kang dhuwure sakiwa-tengené 2–52-5 m.

Kandutan Delima 
 antioksidan polyphenols
 tannin
 anthocyanin
 vitamin C

Kandungan sing ana ing delima iki migunani kanggo ngedunkè kolesterol. Sakliyanè iku kandhutan delima uga bisa kanggo ningkatkè aliran getih marang jantungjantung. Delima sing wis digawè jusjus uga èfèktif kanggo njaga jantung supaya tetep séhatséhat lan ngedunkè resiko lara jantung lan stroke.

Macem-macem delima 
Delima jinisǐ ana warna-warna, ya iku delima putih, delima abang, lan delima wungu. Pome utawa delima racaké ditandur kanggo tanaman hias, tetannduran usada, utawa amarga wohè bisa dipangan. Delima bisa dipangan langsung, kanggo campuran rujak ,uga bisa dijus.

Gunanè delima 
Delima duwé pigunan kang warna-warna. Cara kang tradhisional, delima racaké digunakakè kanggo ngrèsiki kulitkulit lan ngurangi peradanganperadangan ing kulit. Jus delima uga bisa kanggo ngurangi lelara radang tenggorokantenggorokan. Miturut panalitèn kang wis dilakokakè déning American Journal of Clinical Nutrition, delima duwé kandhutan antioksidan kang bisa kanggo nyegah oksidasi lan kolesterol ing salebeting salira.

Cathetan suku 

Woh-wohan
Obat
Sabun iku salah siji senyawa kimia tuwa dhéwé kang tau dikenal. Sabun iku ora kanthi aktual tinemu, nanging saka usaha ngembangaké campuran senyawa alkali lan lemak utawa lenga. Sabun iku surfaktan kang umbah-umbah utawa ngresiki lan digunakaké kanthi pitulungan banyu. Sabun iku diasilaké saka prosès saponifikasi, ya iku prosès hidrolis lemak dadi asem lemak lan gliserol ing kaanan basa. Bahan kang lumrahé digunakaké ya iku NaOH (natrium/sodium hidroksida) lan KOH(kalium/potasium hidroksida). Asam lemak kang sesambungan karo natrium utawa kalium iki kang dijenengaké sabun.

Jinis-jinis Sabun 
Jinis-jinis sabun ya iku:
 Toilet soap
 Bar soap
 Industrial soap, kapérang dadi warna-warna jinis sabun, kaya ta
 sabun régular
 sabun kang akèh banget lemaké
 sabun deodorant (anti mikrobial)
 sabun busa
 sabun transparan
 sabun kanggo air keras

Tujuan Nggunakaké Sabun 
Ana pirang-pirang prakara kang dikarepaké bisa ditangani kanthi nggunakaké sabun, kaya ta ngangkat sél-sél kulit mati, sisa keringet, lebu, sarta lenga kang nutup kulit Nanging ing jaman kang saya maju iki, tujuan nggunakaké sabun ora mung mandheg ing bab iku. Supaya nambah kawigatén, mangka ditambahake bahan-bahan tartamtu kaya ta wewangén, warna, lan bahan-bahan liya kang bisa kanggo terapi lelara.

Sabun Alami 
Saliyané manfaat kang ditawakaké, sabun uga duwé bab-bab kang prelu digatekaké supaya sabun ora dadi racun kanggo awak. Kuwi amarga sabun akèh migunakaké bahan=bahan kimia. Kanggo ngatasi prakara iku mangka saiki dikembangaké sabun alami.

Bahan baku sabun alami bisa saka bumbon crakèn, janganan, lan woh-wohan kaya ta pang, lan gegodhongan kang ana ing alam sakiteré, kang utama bisa dimupangatake kang utawa wit pari utawa kanthi jeneng merang,

 Anggur: nglarutaké lemak lan nglangsingké awak.
 Alpukat: marakaké lembab lan nyegah kerut-kerut kulit.
 Lulur: ngresiki, nyegeraké, lan marakaké wangi awak.
 Susu: mutihaké,nglembabaké kulit,nyegah flek-flek ireng, lan ngurangi pecah-pecak ing sikil.
 Pegagan: nyegah lan ngurangi selulit.
 Apel: nyegah kerut lan komedo.
 Bengkoang: ngaluské lan mutihaké kulit.
 Ketimun: gawé kenceng lan gurangi kadar lenga ing kulit.
 Cokelat: ngangkat sel kulit mati.
 Kopi: marasake tilas borok.
 Zaitun: nglembutaké lan nglembabaké kulit.
 Madu: ngenomké kulit lan ngilangake flek.
 Kunyit: ngilangi gatel,jamur, lan rang.
 Sirih: nyegeraké lan ngilangi ambu apek awak.
 Sereh: ngilangi pegel,kesel, lan rematik.
 Strawberry: ngencengaké otot lan payudara.
 Limau: nghilangi kukul lan ngaluské rai.
 Teh ijo: gawé kulit katon seger.
 Lengkuas: ngilangi panu lan jamur kulit.
 Kemangi: ngrumat lan ngarumaké organ vital.
 Wortel: nyegah kanker kulit.

Cathetan suku 

Èlmu
Kimiya
Lokomontip uwab iku lokomontip sing tenagané nganggo uwab diasilaké saka mesin uwab. Sumber tenaga lokomontip iki wujud bahan-bahan sing gampang kobong kaya ta kayu bakar, batu bara utawa lenga. Lokomontip uwab wiwitan digawé déning Richard Trevithick surya 21 Pèbruari 1804, rong taun sabaré lokomontip ril digawé taun 1802 utawa lokomontip dalan digawé dhèwèké taun 1801.

Kawitané, lokomontip uwab dirembakakaké ing Britania Raya sajeroning abad angka 19 uga wahana ril dadi tetumpakan sing paling akèh dienggo nganti tengahing abad angka 20. Kawit purwaning taun 1900an, lokomontip iki alon-alon kaganti déning lokomontip listrik lan disel. Sepur ing Indonésia kawit taun 1867 ing Semarang wis nganggo lokomontip uwab sing akèh-akèhé gawéan Jerman, sanadyan ana uga sing gawéan Inggris, Amérikah Sarékat lan Walanda.

Uga delengen 
 Sepur
 Lokomontip
 Stasiun sepur

Sepur
Lokomotif diesel iku jinis lokomotif sing mawa mesin diesel lan lumrahé migunakaké bahan bakar mesin saka solar. Ana rong jinis utama lokomotif diesel iki, ya iku sepur diesel hidraulik lan lokomotif diesel elektrik
Sepur rèl listrik, (basa Indonésia: Kereta rel listrik) dicekak KRL, iku sepur sing lumaku kanthi tenaga sistem propulsi motor listrik. Ing Indonésia, sepur rèl listrik mligi tinemu ing kawasan Jabotabek, lan minangka sepur sing nglayani para komuter (pirsani KRL Jabotabek). Sepur rèl listrik karo lokomotif listrik.

Pranala njaba 
 Informasi tentang satu tipe KRL yang dipakai di Indonesia 

Sepur
Franky Hubert Sahilatua () ya iku penyanyi balada saka Surabaya, Indonésia. Franky duwé adi loro ya iku Jane Sahilatua lan Johnny Sahilatua. Jenenge kawentar ing taun 70-an nalika nyanyi duet bareng adhine  Jane Sahilatua ngetokna album Franky & Jane. Duet iki wis nganti ngetokan limalas album sing kabèh direkam Jackson Record.

Diskografi

Sala Album 
 Balada Wagiman Tua (1982)
 Gadis Kebaya (1984)
 Anak Emas
 Lelaki dan Telaga
 Kemarin
 Terminal (1993) bersama Iwan Fals
 Orang Pinggiran (1997) bersama Iwan Fals
 Menangis (1999) bersama Iwan Fals
 Perahu Retak (1995) bersama Emha Ainun Najib

Franky & Jane 
 Senja Indah di Pasisir (1975)
 Kembalilah (1975)
 Balada Ali Topan (1976)
 Mangsa Bunga (1978)
 Kepada Angin dan Burung-burung (1978)
 Dan Ketuk Semua Pintu (1979)
 Panen Telah Datang (1980)
 Siti Julaika (1982)
 Di Ladang Bunga (1983)
 Rumah Kecil, Pinggir Sungai (1984)
 Biarkan Hujan (1986)
 Langit Hitam (1990)
 Perjalanan/Bis Kota (versi baru) (1991)
 Potret (1992)
 Lelaki dan Rembulan (1993).

Franky & Johnny

Franky, Jane & Johnny 
 Menyambut Mangsa Petik (1985)

Album Lain 
 Kita Semua Sama (1989) - bersama Jane Sahilatua, Nur Afni Octavia, Vonny Sumlang, Utha Likumahuwa, Gito Rollies, Farid Harja, La Storia 
 1989 - Album Rumpies berjudul "Nurlela", lagu "Malu" karya Denda Sukma.

Karya Kawentar 
 Lagu "Di Bawah Tiang Bendera" diciptakan Franky dan Iwan Fals padha taun 1996, dengan latar belakang peristiwa 27 Juli.
 Lagu "Kemesraan" yang dipopulerkan olèh Iwan Fals merupakan karangan Franky bersama adiknya, Johnny.

Pranala njaba 
 kumpulan berita dan biografi 
 Rieke dan Franky aksi protes WTO (Indymedia Jakarta) 

Meninggal usia 57
Penyanyi Indonésia
Aktivis Indonésia
Abdelaziz Bouteflika (basa Arab: عبد العزيز بوتفليقة‎, Abdul Aziz Butafliqah) () iku présidhèn Aljazair wiwit 27 April 1999. Dhèwèké iku kawentar amarga bisa mungkasi Perang Sipil Aljazair ing taun 2002. Saliyané iku dhèwèké uga mungkasi Kaanan Gawat Dharurat ing taun 2011.

Réferènsi 
 
 
 

Aljazair
Présidhèn Aljazair
Lair 1937
Kolésterol yaiku molekul lemak ing jero sél kang dipérang dadi LDL, HDL, total kolésterol lan triglisérida. Sejatiné kolésterol iku komponén lemak. Kaya kang wis dimangerténi déning masarakat yèn lemak iku zat gizi kang diperlokaké awak saliyané karbohidrat, kalsium, lsp. Lemak iku sumber énergi kang ménéhi kalori paling dhuwur. Kolésterol iki sajatiné zat kang wigati kanggo awak, nanging nalika cacahé wis kakéhan bisa marakake lelara. Kakéhan kolésterol iku mau bisa marakaké aterosklerosis, yaiku saya ciuté pembuluh getih utawa marakaké saya atos pembuluh getih. Yèn wis kaya mangkonobakalé dadi cikal bakal lelara jantung lan stroke.

Faktor-faktor Mundhake Kolesterol 

Ana 7 prakara kang marakaké kolésterol ing awak saya mundhak.
 Panganan kang dikonsumsi sadina-dina
 Bobot awak
 Kurang Olah Raga 
 Umur lan jinis kelamin
 Penyakit tertamtu
 Sajarah kulawarga (genetik)
 Rokok

Bebayane Kolésterol 

Keluwihan kolésterol iku ora becik kanggo awak,kaya ta.
Nutupi pembuluh getih utek kang bisa marakake serangan jantung.
Nutupi pembuluh getih jantung kang bisa marakake stroke

Patokan Ukuran Kadar Kolésterol Normal 
Kadar kolésterol kang normal iku ana patokane kaya ing ngisor iki.
Kolestérol total < 200 mg/dl
Kolestérol HDL 35 – 65 mg/dl
Kolestérol LDL < 150 mg/dl
Triglisérida < 200 mg/dl
Ratio kolésterol total: kolésterol HDL < 5

Ngatasi Kolésterol 

Ana warna-warna cara kanggo ngatasi utawa ngendalékaké kolesterol, kaya ta:
Diét kanthi ngonsumsi panganan kang kadar lemak lan kolésterolé cendhék.
Konsumsi panganan kang akèh serat.
Konsumsi antioksidan.
Ora ngombé alkohol lan ngrokok.
Ulah raga

5 Jinis Panganan Kanggo Ngatasi Kolésterol 

Ana 5 jinis panganan kang apik yèn ditambahaké ing menu diét kolésterol.
Almond, yaiku jinis kacang-kacangan kang bisa ngudunaké LDL nganti 4,4%
Oatmeal
Iwak kang ngandung Omega3 kaya ta tuna lan salmon
Anggur Merah kang ngandung flanavols bisa ngudhunké kolésterol lan ngendhekake lelara jantung
Kacang kedelai bisa ngudunaké produksi kolésterol anyar.

Cathetan suku 
6. lokersukabumi.com

Kaséhatan
Kemis Putih iku Kemis sadurungé Paskah, ing Dina Riyaya Minggu Suci iki umat Kristen mèngeti Bujana wengi akir kang dibawahi Yesus.<ref name="Stone">Elizabeth Stone., 'A handbook to the Christian year, for young people, London: Joseph and Co. 1860</ref> Dina iki wujud salah siji dina paling wigati sajeroning kalèndher Gréja. Iki wujud dina pisanan saka dina riyaya Paskah, kang diwiwiti jam enem soré, lan suwéné pitung dina. Dina kemis putih iki uga diarani Kemis Suci (Inggris: Holy Thursday)

Ritual Bujana Wengi sawisé iki ing saben misa utawa kebaktian dipèngeti minangka riyaya Ékaristi utawa bujana suci. Ing misa wengi iki, romo uga ngumbah sikil umat minangka pèngetan Yesus kang ngumbah sikil para muridé sajeroning bujana akir, leladiné Yesus ing donya sadurungé sédané.

 Sebutan Kemis kang béda ing manéka nagara 

Panggunaan jeneng-jeneng "Maundy Thursday", "Holy Thursday" lan kang liyané béda-béda ing papan-papan kang béda uga. Sing dadi tetimbangan lan mangaruhi 'jeneng-jeneng' iku yaiku budaya kono kagandhèng géografis lan kasepakatan waé. Ing Inggris cetha dipigunakaké "Maundy Thursday", nanging arang dipigunakaké ing kontèks Irlandia lan Sekotlan. Lumrahé umat uga ngétung dhedhasar tèknik kalèndher kono.

Gréja Anglikan migunakaké jeneng "Maundy Thursday" sajeroning buku tata ngibadahé, lan nganggep jeneng "Holy Thursday" iku jeneng alternatif kanggo Dina Mekrad. Nanging ing sanjabané tata ngibadah resminé, Jemaat Anglikan sok-sok migunakaké jeneng "Holy Thursday" kanggo dina sadurungé Jemuah Adi.

Gréja Katulik Roma, malah ing nagara-nagara kanthi "Maundy Thursday" dadi jeneng ing undhang-undhangé, migunakaké jeneng "Holy Thursday" sajeroning Buku Ibadah resmi basa Inggris ; nanging, kejaba sajeroning tèks-tèks iki, Umat Katulik Roma sok-sok migunakaké "Maundy Thursday", mligi ing Inggris.

Persekuthuan Gréja Metodis migunakaké jeneng "Holy Thursday!" sajeroning Ibadahé, nanging sajeroning sumber resmi, dipigunakaké "Maundy Thursday" lan "Holy Thursday".

Kaloro jeneng iku dipigunakaké déning denominasi Kristen kang padha, kalebu Gréja Luteran utawa porsi Gréja Reformasi.

Gréja Presbiterian migunakaké sebutan "Maundy Thursday" kanggo nuduhaké dina kang suci sajeroning sumber resminé.

Sajeroning Gréja Ortodoks Wétan, dina kanggo dina suci, sajeroning Ritus Bizantine, "Great and Holy Thursday" utawa "Holy Thursday", lan ing Ritus Gréja Kulon "Maundy Thursday", "Holy Thursday" utawa kaloroné.

Gréja Koptik Ortodoks migunakaké jeneng "Maundy Thursday" lan "Covenant Thursday" kanggo dina suci. Sajeroning Gréja Maronite  lan Gréja Ortodoks Siria, "Thursday of Mysteries" utawa Kemis Misteri.

"Maundy Thursday''" iku jeneng resmi sajeroning undhang-undhang saka Inggris lan Filipina.

Réferènsi 

Paskah
Dina riyaya Kristen
Kalèndher Gréja Katulik Roma
Istilah sajeroning Gréja Katulik Roma
Kiwi, woh-wohan iki wujudé mèh padha woh sawo nanging ana lunguté (kaya rambut alus cilik-cilik). Rupane ijo rada coklat. Warna coklat iku ya iku saka langutè mau. Uniké woh-wohan iki awit nom nganti tuwa mateng rupané tetep ijo ora ngalih. Bédané yèn wis mateng wohé dipijet empuk. Rasa kecut semu legi kang duwé ganda kang khas sing disenengi wong akèh.

Kiwi iku nduwé dat pigmèn kang diarani chlorophyll sing marakakè wernanè dadi ijo. Kiwi iku uga duwé dat senyawa karotenoid, flavonoid lan nutrisi nabati kang bisa ngiket kangker. Déné siji kiwi iku wis cukup kanggo vitamin c wong gedhé. Ing saben wohé kiwi ana 68 mg vitamin C.

Warga masarakat ing donya percaya yèn ta woh-wohan iki bisa ndadèkaké kulit séhat, lan alus. Kajaba iku uga dadi tamèng tekané lelara. Saliyané bisa langsung dipangan kiwi uga bisa didadèkaké campuran gawé roti seger, roti tar,salad woh, panganan panutup, lan liya-liyané.

Yèn ta arep tuku woh-wohan iki kudu dipriksa temen-temen. Aja tetuku kiwi sing wis layu, baget empuké. Manawa kepéngin ngimbu kiwi kudu dinitipriksa suhu ana ruwangan.

Kiwi dadi idhèntitasé nagara China.

Cathetan sikil 

Woh-wohan
Bujana Pungkasan (ngoko: Bujana Akir) utawi Bujana Ndalu utawi cariyos ingkang dipunparingi tajuk Yesus kembul dhahar Paskah sesarengan murid-murid Dalem déning Lembaga Alkitab Indonésia inggih punika wekdal kembul dhahar pungkasan antawisipun Yesus lan kalihwelas rasul sadèrèngipun séda. Prastawa kasebat dipunserataken ing , , , lan  (ingkang nyerataken ngéngingi Yesus mijiki suku murid-murid Dalem). Bujana pungkasan sampun dados subyèk saking kathah lukisan, ing antawisipun ingkang paling misuwur déning Leonardo da Vinci.

Yesus kembul dhahar Paskah sesarengan murid-murid Dalem 
Dinten kasebat wujud dinten sepindhahan saking dinten riyadi Roti Boten Mawi Ragi, utawi ingkang dipunsebat Paskah Yahudi. Murid-murid Yesus lajeng nyawisaken bujana Paskah kanggé Yesus. Nalika kembul dhahar, Yesus maringi sumerep bilih salah setunggil ing antawisipun murid-mudir Dalem badhé masrahaken Yesus (dhumateng para pangajeng agami ingkang gething dhumateng Yesus). Murid-murid Yesus ingkang boten mangertos sinten tiyang ingkang dipunmaksudaken rumaos sungkawa mireng prakawis wau.

Panetepan Bujana Ndalu 
:

Yesus mijiki suku murid-murid Dalem 
Sadèrengipun bujana, Yesus nguculi rasukanipun ngantos katon ageman lebetipun lan mundhut satunggal lembar kain pethak lan satunggal mangkok toya. Murid ingkang sepindhahipun dipunwijiki sukunipun inggih punika Yohanes. Salaminipun mijiki, Yesus ugi mijiki suku Yudas Iskariot. Sasampunipun rampung, Yesus ngagem malih rasukan Dalem.

Priksani ugi 
 Sakramèn Bujana Suci ingkang dipundhasaraken dhumateng prastawa puniki.

Pranala njawi 

 Perjamuan Terakhir Resolusi Ultra

Yesus
Yesus lan sajarah
Artikel mawa basa krama
Rumah Sakit Dr. Kariadi iku salah siji rumah sakit kang ana ing kutha Semarang, Jawa Tengah. Rumah sakit iki ngadeg tanggal 9 September 1925.
Rumah Sakit Umum Pusat Dhokter Kariadi iku sawijining rumah sakit duwèké pamaréntah Indonésia. Sacara struktural, RSUP dr. Kariadi minangka Unit Pelaksana Teknis ing Lingkungan Kamentrian Kaséhatan lan ana ing sangisoré  lan tanggung jawab marang Dirèktur Jendral Bina Pelayanan Medik Kamentrian Kaséhatan.

Fasilitas

Rawat nginep
Gunggung papan tidur sing ana ya iku 779 papan tidur, dumadi saka:
1.	Kelas President Suit
2.	Kelas VVIP
3.	Kelas VIP ana 48 TT
4.	Kelas Utama ana 30 TT
5.	Kelas I 39 TT
6.	Kelas II 214 TT
7.	Kelas III 422 TT
8.	Ruang Intensif 26 TT
Wangunan Ruang Perawatan dumadi saka:
	Divisi Rawat Inap A
	Divisi Rawat Inap B
	Divisi Rawat Inap C
	Divisi Rawat Inap D dumadi saka:
	Kepodang
	Kutilang
	Merak
	Cendrawasih
.	Ruang Rawat Anak & Neonatologi
.	Pavilium Garuda

Wektu kunjungan:
Senèn nganti Jemuwah: 17.00-18.30 WIB
Dina Libur:
11.00-12.00 WIB
17.00-18.30 WIB

Rawat darurat
Minangka péranganing Rumah Sakit Dr. Kariadi sing siyap mènèhi pelayanan medhis sajeroning 24 jam.  
 
Peralatan:
-Monitor Pasien
-Ventilator Transport
-Infant Warmer
-Kamar Operasi

Faslitas liya 
Ana 17 ruangan panampa pasien
	Ruang Triage
	Ruang Resusitasi jantung lan paru
	12 ruang pemeriksaan spesialistik
	1 ruang kabidanan
	2 kamar operasi
	Ruang tunggu 
	Ambulan
	Pacu jantung
	Incubator transport
	Nebulizer
	Pneumatic tube

Rawat intènsif
Divisi Rawat Intènsif duwé rong pérangan, ya iku:

 PICU / NICU (Pediatric Intensive Care Unit / Neonatus Intensive Care). (4 papan tidur).
 ICCU (Intensive Coroner Care Unit). (9 papan tidur).

Cathetan suku

Uga delengen 
 Pratélan rumah sakit ing Indonésia

Rumah sakit
Kaséhatan
Rumah sakit Umum Laladan Dr. R Soetijono Blora iku sawijining rumah sakit umum laladan sing dumunung ing Kabupatèn Blora. Rumah sakit iki dumunung ing Dalan Sutomo 42 Blora persis ing sisihé Sekolah Menengah Pertama Negri 1 Blora.

Layanan

Layanan medhis 
 Medical Check Up
 Dhokter Umum
 Dhokter Gigi
 Dhokter Spesialis / Sub-Spesialis
 Anak
 Bedah
 Kebidanan & Kandungan
 Penyakit Dalam
 Mata

Layanan penunjang 
 EKG
 EEG Mapping
 Audiometri
 USG

Fasilitas 
 UGD 24 Jam
 Rawat Jalan
 Rawat Inap
 Kamar Bedhah

Rujukan

Uga delengen 
 Pratélan rumah sakit ing Indonésia

Pranala njaba 
 Suara Merdeka: Antisipasi Lonjakan DB, RSUD Blora Siapkan Tempat Tidur Cadangan 

Rumah sakit
Kaséhatan
Golgota punika satunggiling bukit panggénan panyaliban Yesus. Golgota asal saking tembung Aram gulgota, ingkang tegesipun 'cumplung' (Mat. 27:33; Luk. 23:33). Nami punika dipunselarasaken kaliyan wangun panggénanipun ingkang bunder kados wujud cumplung. Minangka papan panggénann ukuman pati lan pesaréyan, pramila Golgota dumunung wonten ing njawi témbok kitha. Lapuran punika cocog kaliyan panempatan tradhisional: Maharaja Hadrian mrintahaken nimbun tlatah punika kanggé pawiyaran kitha. Ing papan punika dipunadegaken pasar Aelia Capitolina. Maharaja Konstantin nggali malih papan punika lan yasa gréja kabangkitan.

Panorama

Rujukan 

Artikel mawa basa krama
Yesus lan sajarah
Harry James Potter yaiku salah sawijiné tokoh kang ana ing novèl lan filem seri petualangan kang dikarang déning J.K Rowling.

Latar wuri 
Harry Potter lair tanggal 31 Juli 1980, ibune jenenge Lily Evans (kelairan muggle) lan bapake yaiku James Potter (kelairan penyihir darah murni). Wong tuwané wis séda nalika Harry isih bayi, amarga dipateni Lord Voldemort. Voldemort uga usaha matèni Harry, nanging kutukane balik ana ing awake dhéwé lan gawé badane ajur lebur lan wujud kaya "roh". Dadi Voldemort iku ana ing kaanan setengah urip.

Deleng uga 
 Hogwarts
 Quidditch

Pranala njaba 

 Situs pribadi J.K. Rowling
 Situs penggemar Harry Potter di Indonesia 
 Harry Potter di Bloomsbury.com (penerbit) 
 Situs resmi film Harry Potter (Warner Bros.)
 Harry Potter-1 di Bookoopedia

Cathetan suku

Seri Harry Potter
Joanne Kathleen Rowling utawi J.K Rowling ya iku salah sawijiné pengarang novèl saka nagara Inggris. Joanne Kathleen Rowling lair ing sasi Juli taun 1965. Luwih tepaté tanggal 31 Juli 1965, Chipping Sodury, cedhak Bristol Inggris.

Pendhidhikan 
Rowling sekolah ana ing SD Tutshill. J.K Rowling ya iku bocah kang menengan, aneh, cupet pikiré lan ora patiya apik ing ulah raga. Sawisé lulus sekolah, Rowling neruské ana ing University of Exeter ing Devon. Dhèwèké sinau basa Perancis. Wong tuwané duwé gegayuhan yèn besok Rowling bakal dadi sekretaris bilingual utawa loro basa.

Miwiti Karir 
Sawisé lulus saka University of Exter, Rowling nyoba dadi juru tulis(sekretaris), nanging dhèwèké gagal dadi sekretaris sing apik. Sawisé iku, Rowling pindah ana ing Portugal ing taun 1990 kanggo ngajar basa Inggris. Ana ing kana, Dhèwèké nikah karo wartawan Portugis. Jenengé ya iku Jorge Arantes ing taun 1992. Rowling nglairna anak kang pisanan ing tanggal 27 Juli 1993 sing dijenengi Jessica Isabel. Sawisé pegat, Rowling pindah ing Edinburg karo anaké. Dhèwèké duwèni masalah keuangan sawisé pegat. Mula, dhèwèké nyoba nulis novèl. Novèl kang kawiwitan ditulis ya iku, Harry Potter. Sadurungé, akèh perusahaan percetakan kang nolak, nanging saiki novèl Harry Potter dadi novèl kang populèr ing donya.

Cathetan suku 

Inggris
Lair 1965
Panitra
Motor iku sawijning piranti kang digawé kanggo konvèrsi tenaga dadi obahan mesin kang miguna. Motor iku bédané saka mesin liyané déné motor iku piranti kang dilakokaké kanthi panjeblosané campuran gas, uwab lan hawa.

Réferènsi 

Mesin
Piranti ulah raga
Pitik Gumuyu ya iku salah siji jinis pitik kang kluruké kaya guyuné manungsa. Pitik Gumuyu asalé saka tlatah Sidrap, Sulawesi Kidul. Pitik Gumuyu iki duwé pawakan, warna wulu lan karakteré kaya pitik-pitik liyané kang ana ing Indonésia. Pitik Gumuyu biyèn diingoni déning bangsawan kraton Bugis lan dadi klangenan ing kalangan bangsawan kraton Bugis. Yèn dideleng saka dhapuré, pitik iki mèmper karo pitik jago, nanging saka swarané, pitik iki unik. Yèn lagi krungu swarané, kluruké pitik ketawa mèmper karo manuk perkutut.

Jinis Kluruk 
Dideleng saka swara kluruké, pitik gumuyu kapérang:
 Jinis Swara Dangdut, Jinis swara iki yèn kluruk bisa 10 detik nganti 2 menit
 Jinis Swara Slow, Swara / irama lan volumé swara mléngking, swara kluruké kaya kuntilanak

Cathetan suku 

Sato kéwan
Sato iwèn
Tugu Soeharto manggon ana ing Sampangan, Kalurahan Bendan Duwur, Kacamatan Gajah Mungkur, kang nemu Kali Kréo lan Kali Kripik luwih pasé ana ing sisih kuloné Pom Bensin Gunung Talang Semarang.
 akèh wong kang percaya yèn kungkum ana kono bakal dikabulaké kajaté. Saben malem Jumat Kliwon utawa pas tanggal 1 Sura tugu iku mesthi ramé dienggo wong-wong kungkum kanggo ritwual.

Cathetan suku
Markisa éwoning tuwuhan génus Passiflora, asalè saka laladan tropis lan sub tropis ing Amèrika lan akèh ditandur ing nagara Brazillia, Australia, Fiji, Kènya lan Afrika. Ana ing laladan asalè markisa akèh urip ana ing alas-alas lan jinisè uga warna-warna.
Ing Indonèsia uga akèh ditandur ing laladan Sumatera Lor, Sumatera Kulon, Sumatera Kidul, Jawa Kulon, Sulawesi Kidul, lan ing laladan-laladan liyanè.
Ing Indonèsia ana rong jinis markisa ya iku markisa ungu passiflora edulis kang urip ana ing dataran dhuwur lan markisa kuning passiflora flavicarva kang urip ana ing dataran cendhèk. Saliyané iku uga ana jinis markisa markisa konyal (Passiflora lingularis) lan markisa erbis (Passiflora quadrangularis). Laladan kang dadi sèntra produksi markisa iki kaya ta Sumatera Lor, lan Sulawesi Kidul. Markisa kang diasilakèè ana ing Indonésia racaké kanggo digawè sirup markisa. Sirup markisa iki duwè manfaat kanggo awak.

Manfaatè 
Markisa duwè khasiat kanggo tamba
 rasa nyeri
 anti-kejang,
 kolitis
 penenang
 antiradang
 sembelit
 disentri
 insomnia
 gangguan haid
 watuk
 serak
 diarè
 neurastenia.
Kandungan kang ana ing markisa uga bisa kanggo antioksidan kanker. Markisa iki uga apik kanggo tamba
 infeksi kandung kemih
 anemia
 alzheimer
 jantung lever lan ginjel.
Kejaba saka iku markisa uga bisa kanggo penenang saraf lan penyèhat piranti rèproduksi uga kanggo penambah stamina.

Gladri

Cathetan suku 

Woh-wohan
Krupuk urang ya iku kalebu salah sijiné panganan kang digawé saka adonan glepung tapioka lan urang kang ditumbuk alus. Krupuk urang nganggé bumbu rempah lan penambah rasa. Biasane urang kang digawé ya iku urang sing cilik-cilik utawa urang rebon kang dideplok nganti alus. Bahan mentah iku mau banjur dikukus lan sawisé setengah mateng lan wis kenyal diiris tipis-tipis, banjur dipepe nganti garing. Biasane mbutuhake wektu kira-kira 2-3 dina.

Uga delengen 
 Krupuk
 Kripik
 Krupuk gendar

Pranala njaba 
 Gawe krupuk urang 
 Resep krupuk urang

Cathetan suku 

urang
Révolusi Industri iku fénoména sosial-ékonomi sing kadadéan ing Donya Wétan sajeroning abad kaping 18 lan 19. Révolusi iki diwiwiti ing Britania Raya lan sawisé iku nyebar ing Éropah. Nalika iku cacahé sing ndunungi donya lan pangasilan donya dadi munggah tikel akèh. Révolusi iki dumadi awit ana telung faktor sing nyengkuyung: olèhé mesin-mesin digawé sing ngganti pagawéan manungsa, panggunan kukus lan sawisé iku sawatara tenaga liyané sing ngganti tenaga otot manungsa utawa kéwan lan anané pabrik-pabrik.

Réferènsi 

Sajarah

en:Industrial Revolution
Pantun gaga utawi pantun gagi (ngoko pari gaga) punika pantun ingkang boten thukul ing sabin teles nanging ing siti garing utawi ing tegil gaga, inggih punika sabin tanpa irigasi. Tembung gaga kémawon tegesipun ugi saged pantun gaga.

Mèh kalih katiga tlatah pantun gaga wonten ing bawana Asia. Bangladesh, Cina, Kamboja, India, Indonesia, Myanmar, Thailand, lan Vietnam punika produsèn wigatos.

Ciri-ciri umum 
Pantun punika limrahipun gesangipun wonten ing sabin. Awit, mbetahaken toya cekap tur ajeg. Mila, manawi pinuju kirang toya, sabin-sabin sami kasatan, pantun lajeng sami pejah. Saboten-botenipun sami boten awoh, ingkang dipunwastani pusa.

Éwasamanten ugi wonten pantun ingkang gesangipun manawi dipuntanem ing tegil, awit pantun punika boten mbetahaken toya kathah. Malah, manawi kekathahen toya pantun punika boten purun awoh. Ronipun jené semu abrit satemah lajeng pejah. Ingkang makaten punika dipunwastani bacek. Pantun punika namanipun pantun gaga, ingkang nanemipun ugi béda kaliyan pantun-pantun sanèsipun.

Pantun limrah nanemipun mawi damel pinihan rumiyin. Pinihan punika manawi sampun thukul saé, inggilipun watawis sampun kilan, dipundhaut lajeng dipuntanem ing lèr-lèran. Nanemipun kaliyan mundur supados boten risak kepidak-pidak. Pantun gaga nanemipun boten ndadak mawi ndamel pinihan. Siti ingkang badhé dipuntanemi dipuncluweki nganggé linggis utawi kajeng lancip. Manawi sampun, gabah lajeng dipuncemplungaken ing cluwekan punika, lajeng dipunrabuk pisan mawi awu layan terus dipunurugi, lan lajeng dipunsiram. Makaten salajengipun saben cluwekan dipunisèni gabah kalih utawi tigang iji.

Manawi sampun thukul, watawis umur satunggal wulan, lajeng dipundhangir utawi dipunwatun mawi pacul alit, namanipun wangkil. Kinten-kinten umur sekawan wulan pantun sampun saged dipunenèni.

Pantun gaga minangka wos lan sekul 
Sekul gaga punika kalebet empuk tur pulen, nanging kirang melar.

Pantun utawi tegil gaga ing sastra Jawi 
Ing sawatawis serat-serat sastra Jawi, pantun gaga utawi tegil gaga ugi dipunsinggung. Ing ngandhap punika kapacak sawatawis tuladha.

Kakawin Rāmâyaṇa

Kakawin Nāgarakṛtâgama

Kidung Tantri Kědiri

Réferènsi

Kapustakan 
  Much. Sahid, Wahyudi Soejono, Istandar Hadipranoto, Hisyam Zaini lan Siswadi, 1984, Wulang Basa. Wulangan Basa Jawa Sekolah Dasar. Klaten: PT Intan
 Phool Chand Gupta, J. C. O'Toole, 1986, Upland Rice: A Global Perspective By , International Rice Research Institute. [S.l.]: International Rice Research Institute. ISBN 9711041723
 P.J. Zoetmulder bekerja sama dengan S.O. Robson, 1995, Kamus Jawa Kuna - Indonesia. Jakarta: Gramedia Pustaka Utama. Penerjemah Darusuprapta, Sumarti Suprayitna ISBN 979-605-346-4

Priksani ugi 
 Pantun

Pari
Artikel mawa basa krama
Gaga tegesé bisa:

Tani 
 Pari gaga, pari sing thukul ing sawah garing utawa gaga

Panglipuran 
 Lady Gaga, sawijining panyanyi wadon Amérikah Sarékat kalairan 1986
 Radio Ga Ga, sawijining lagu band musik Queen saka Inggris
Kiwi, Jeneng sato kéwan asal Selandia Anyar
 Kiwi, Jeneng woh-wohan
Nila, Jinis warna
Iwak Nila, Jeneng iwak saka Afrika
Kali Nila, Jeneng kali ing India
Nila Håkedal
Pulau Nila, Jeneng pulau ing selat Banda
Kiwi iki salah siji jinis manuk kang ora bisa mabur. Manuk iki urip ing Niu Selan saka génus Apteryx(siji-sijiné génus ing family Apterygidae). Mnuk kiwi ukurane cilik, kaya pitik. Manuk iki kagolong spésies kang kaancam cures. Kiwi uga digunakaké simbol nagara Niu Selan.
Manuk kang ora bisa miber iki boboté mung 2–5 kg. Wulune wernane klawu utawa soklat. Manuk iki ora nduwé buntut, lare uga cilik. Cucuke cilik lan landhep. Béda karo manuk liyané bolongan irung manuk iki ana ing cedhak pucuk cucuke.

Spesies Kiwi 
Manuk kiwi ing donya iki mung ana ing Niu Selan. Spesies kiwi ing donya mung ana 5, lan kabèh urip ing Niu Selan. Spesies manuk kiwi antarané:
 Great Spotted Kiwi (Apteryx haastii)
 Little Spotted Kiwi (Apteryx owenii)
 Okarito Brown Kiwi / Rowi (Apteryx rowi)
 Brown Kiwi (Apteryx mantelli)
 Tokoeka (Apteryx australis)

Cathetan suku 

Sato kéwan
Manuk
Ikrak (basa Indonésia: Pengki, basa Sundha: Pengki) iku salah sijiné piranti kang duwé mumpangat kanggo mbuwang larahan, kang wujudé warna-warna dideleng saka bahan mligi kaya ta:
 Ikrak kang digawé saka pring.
 Ikrak kang digawé saka plastik

Piranti
Sukêt utawa graminoida iku jêneng siji têtanduran ilalang kang pokoké cilik lan godhongé akèh. Kêmbangé awujud bulir lan wohé awujud wêwijèn.

Sing kalêbu kulawarga sukêt yaiku séréalia, pring, sukêt taman lan sabana.

ar:حشيش (عشب)
bg:Трева
cs:Tráva
de:Gras
en:Grass
et:Rohi
eu:Belar
fi:Ruoho
he:דשא
ja:草本
lt:Žolė
nl:Gras (term)
Setu Suci utawi Setu Sepi ( - "Dinten Sabat Suci") punika dinten sasampunipun Jemuwah Agung lan sadèrèngipun Minggu Paskah. Setu Suci wujud dinten pungkasan salebetipun Peken Suci ingkang dipunriyayaken déning tiyang Kristen minangka cecawisan riyadi Paskah. Dinten Setu Suci mèngeti nalika badan Yesus Kristus dipunsarèkaken ing kubur sasampunipun ing dinten Jemuwah Agung séda kakisas. Minggu énjing (Paskah) Yesus wungu saking séda.

Salebetipun Alkitab 
Prastawa puniki dipunrekam ing salebetipun Alkitab ing , ugi ing salebetipun katiga Injil Sinoptik (, , lan ).

Réferènsi

Pranala njawi 
 Great and Holy Saturday, commentary by Protopresbyter Alexander Schmemann

Paskah
Pekan Suci
Artikel mawa basa krama
Peken Suci utawi Minggu Suci (basa Latin: Hebdomada Sancta, utawi ugi dipunsebat Hebdomas Maior (Peken/Minggu Ageng); basa Yunani: Μεγάλη Εβδομάδα, /Megali Evdomada/ (Peken/Minggu Ageng)) salebetipun agami Kristen inggih punika satunggal peken wiwit Minggu Palem (ugi dipunsebat Minggu Sangsara) dumugi Setu Suci/Setu Sepi, ingkang salajengipun dipunterasaken dinten Paskah. Istilah "Peken Suci" langkung umum dipun-ginakaken katimbang "Minggu Suci", amargi wonten karancuan antawisipun "minggu" minangka peken lan "minggu" minangka dinten (éwasemanten ingkang dipunmaksud ing mriki inggih punika "peken", sanès dinten Minggu).

Réferènsi

Pranala njawi 
 Hari-hari pada Pekan Suci  pada The Christian Resource Institute
 Great Lent, Holy Week and Pascha  di Gréja Ortodoks Yunani Amérika
 Semana Santa di Spanyol
 Main festival of Zamora SEMANA SANTA ZAMORA  
 Pekan Suci dan Paskah  Fast Facts from AOL Research & Learn
 Pekan Suci dalam Catholic Encyclopedia

Paskah
Dina riyaya Kristen
Kalèndher Gréja Katulik Roma
Istilah sajeroning Gréja Katulik Roma
Kristen Ortodoks
Artikel mawa basa krama
Salebetipun agami Kristen, mangsa Pra-Paskah (basa Inggris: Lent) inggih punika mangsa ingkang ngrumiyini Paskah. Mangsa puniki nyakup sekawandasa dinten sadèrèngipun Kemis Pethak.

Manawi Paskah punika mèngeti Yesus wungu saking séda sasampunipun pejahipun ing salib, mangsa Pra-Paskah magepokan kaliyan cecawis Peken Suci, ingkang mèngeti kadadosan ingkang nuju dhumateng paukuman Yesus déning Kakaisaran Romawi. Puniki dumados ing taun 29 masehi.

Wonten sekawandasa dinten salebetipun mangsa pra-paskah ingkang dipuntengeri kanthi pantang saking panganan lan kanikmatan, lan tindak keduwung sanèsipun.

Réferènsi 
 Ensiklopedia Katholik, 1908: Lent. Historical development.

Paskah
Dina riyaya Kristen
Kalèndher Gréja Katulik Roma
Istilah sajeroning Gréja Katolik Roma
Artikel mawa basa krama
Ritus Latin iku istilah kang digunakaké déning dhokumèn-dhokumèn Gréja Katulik kanggo Gréja Katulik Kulon, kang béda karo Gréja-gréja ritus Wétan, kang mawiyar ing Éropah kulon lan Afrika lor, ing ngendi basa Latin wujud basa pendhidhikan lan kabudayan. Istilah kang liya ya iku Gréja Latin, kang digunakaké, tuladhané, sajeroning pambuka kanon saka edhisi 1917 lan 1983 saka Kitab Hukum Kanonik Gréja.

Istilah ritus Latin uga minangka ngrujuk marang siji utawa luwih wangun liturgi suci kang digunakaké ing manéka péranganing Gréja Latin iki. Liturgi-liturgi iki kalebu ritus Roma kang dipigunakaké kanthi wiyar, ritus Ambrosius saka Milano lan wewengkon-wewengkon saubengé, lan ritus Mozarabik, kang digunakaké kanthi winates ing Spanyol, mligi ing Toledo. Ritus-ritus liturgis Latin liyané lumrahé wis ora digunakaké manèh, kalebu akèh-akèhé ritus kang dipraktikaké déning sapérangan ordo kaagaman nganti ora suwé sawisé Konsili Vatikan II.

Sok-sok istilah "Katulik Roma" dianggep sinonim karo "ritus Latin", sanajan tembung iku ora tau digunakaké kanthi resmi sajeroning dhokumèn-dhokumèn Gréja Katulik dhéwé.

Ritus Latin dibédakaké karo kang liya-liyané dudu mung amarga panggunan liturgi-liturgi ritus Latiné, nanging uga déning sipat-sifaté kaya ta tuladhané Sakramèn Krisma mung diwènèhaké sawisé sawijining bocah nggayuh umur nalar (nanging ora kudu nganti pra-remaja), kewajiban selibat kanggo para imam, pangangkatan langsung biskop déning Paus. Nganti wates-wates tinentu, Gréja Katulik ritus Wétan béda karo Gréja Latin sajeroning babagan-babagan iki. Tuladhané, panahbisan imam (nanging ora nganti tingkat biskop) bisa dilakokaké déning wong kang wis palakrama, lan para patriarch Wétan sarta kabiskopan agung utama Gréja-gréja milih para biskop kanggo wewengkoné dhéwé (lan dudu ing sanjabané) lan saka Paus mung olèh surat pangakuan.

Hukum kanon kanggo Gréja ritus Latin dikodhifikasikaké sajeroning Kitab Hukum Kanonik Gréja nalika taun 1917, lan sajeroning edhisi kang anyar kang dirumusaké déning Paus Yohanes Paulus II taun 1983.

Uga delengen 
 Komuni
 Komuni penuh
 Gréja Katulik Roma
 Ritus Wétan
 Liturgi
 Liturgi Latin
 Ritus Romawi
 Misa

Ritus Liturgi Katulik

en:Latin Rite
it:Rito latino
ml:ലത്തീന്‍ കത്തോലിക്കാ സഭ
pt:Igreja Católica Apostólica Romana
ro:Ritul latin
ru:Латинский обряд
Tampah ya iku piranti kanggo napeni utawa ngiteri beras lan bisa uga dimumpangataké kanggo mépé krupuk. Tampah kagawé saka pring kang wis disirat lan dianyam sarta wujudé bunder. Ing basa Indonésia sok diarani nampah.

Piranti
Piranti pawon
Uni Arab Maghribi (basa Arab: إتحاد المغرب العربي‎ , Ittihad al-Maghrib al-Araby, basa Perancis: Union du Maghreb arabe dicekak UMA) ya iku sawijining organisasi pasetujon padagangan Pan-Arab kang duwé tujuan ngundhakaké integrasi ékonomi lan pulitik ing Afrika Lor antara Maroko, Aljazair, Tunisia, Libya, lan Mauritania.

Anggota

Pranala njaba 
 Situs wèb resmi
 Maghreb Arab Online

Cathetan sikil 

Maghribi
Afrika
Arab
Organisasi internasional
Perkutut utawa merbuk (Geopelia striata, familia Columbidae) ya iku manuk kang duwé ukuran kurang luwih 10 cm, warna wuluné blirik klawu rada ireng, cucuké cilik awarna ireng, lan sikile cendhak.

Morfologi 
Ciri Morfologis manuk perkutut:
 Manuk perkutut awaké cilik. Dawané watara 20–25 cm.
 Endhasé bunder cilik,awarna klawu.
 Cucuké dawa lancip warna biru rada klawu.
 Mata manuk perkutut bunder kanthi iris awarna klawu rada biru.
 Guluné rada dawa kanthi wulu alus.
 Wulu saubengé dhadha lan gulu mbentuk pola garis malang awarna ireng lan putih.
 Wulu kang nutupi awak perkutut awarna kasoklatan.
 Wlu swiwi ana garis malang warna soklat tuwa.
 Wulu buntuté uga awarna soklat rada dawa.
 Driji manuk perkutut cacahé wolu kanthi kuku-kuku kang lancip. Dadi gunggung driji sasisih ana papat.
 Telu saka papat drijiné ana ing ngarep lanb kang siji ana ing mburi.

Cathetan suku 

Geopelia
Manuk Indonésia
Google Inc. yaiku perusahaan internet kang gedhé dhéwé saiki. Google iku dadi mesin panggolét kang paling akèh dienggo ing dunya amarga gampangé.

Sajarah Google
Jeneng Google iku sakbeneré amarga salah éja. Sajatiné googol kang artiné wilangan kang akèh. Perusahaan Google didhiriakna déning Larry Page lan Sergey Brin nalika isih kuliah ing Stanford University.

Google Inc. duwé kantor ing Googleplex. Ing awal ngadege Google Inc. kantoré iku ana ing Garasi.

Produk Google
Prodhuk perusahaan Google iku wis akèh antarané
Gmail yaiku layanan penyediaan e-mail (layang éléktronik) bébas béaya.
Google Calendar
Google Documents
Google Reader
Google Labs
YouTube yaiku layanan kanggo ngunggah lan berbagi video ing internét
Tanya Jawab
AdSense
Adwords
Google Translate yaiku layanan kanggo nerjemahna saka basa siji ing liyané léwat internét.
Google Search
Google Maps
Google Chrome peramban web
Google Earth

Carane Nggolék Informasi ing Google
 Nggolék nganggo kalimat péndhek bisa, nganggo kalimat dawa uga bisa.

Deleng uga 
 Google Translate - Translator Web Google
 Googlebot - Bot pencarian (search bot) Google
 Google Cina - Subsidiari pencarian Web Google versi Cina
 Google File System - Sistem data terdistribusi internal Google
 Google Platform - Arsitektur prangkat keras sistem dan server Google dengan rujukan géografi
 Google Doodle
 Mesin pencari
 TrustRank

Pranala njaba 

 Google.com
 Situs korporasi Google
 Forum Google
 Blog resmi Google
 Awalnya Google

Cathetan suku

Internet
Sega krawu yaiku sega khas saka Gresik, Jawa Wétan. Ciriné sega pulen dibungkus godhong gedhang. Lawuhé suwiran daging sapi, semur daging, jeroan sapi, sambel terasi lan srundèng.

Deleng uga 
 Pari / Pantun
 Sega / Sekul
 Panganan / Pangan

Pranala njaba 
 Nasi Krawu Gresik 
 Resep Masakan Nasi Krawu
 Nasi Krawu 

Olah-olahan Indonésia
Sega
Panganan
Menara Pisa (Basa Italia: Torre pendente di Pisa utawa dicekak Torre di Pisa) ya iku campanile utawa menara loncèng katedral ing kutha Pisa, Italia. Saben pelancong sing menyang Italia ora lali nekani menara miring “Pisa” sing wis misuwur ing donya. Menara iku digawé saka marmer, yasan iku duwé jeneng Campanile kanggo nggantungaké jam gréja  Wangunan kang awujud segi lima iku digawé taun 1174. Ora suwé menara iku dibangun pondasiné ambles ing jero lemah lan miring 4,2 mèter saka garis tengahé. Satus taun sawisé taun 1274, ana arsitek nambahi patang ruangan manèh gawé ngimbangi kemiringane. Nanging gandhèng majuné jaman, yasan iku saya miring lan bisa dideleng nyata. Dhuwuré menara iki ya iku 55,86 m saka lumah tanah paling endèk lan 56,70 m saka lumah tanah paling dhuwur. Ambanè témbok ing ngisoré tekan 4,09 m lan ing puncak 2,48 m. Bobote kira-kira tekan 14.500 ton. Menara Pisa duwé 294 anak undhak-undhakan.

Menara Pisa kang megah lan éndah iku duwé pilar-pilar akèh, kori gerbang setengah bunder lan frescone(rerenggan témbok) kang serasi uga kaca warna ing jero jendhéla sing pancèn agawé narik kawigatèné para pelancong. Ing jero ruangan Katedral iku kagantung lampu lan rerenggan papat patung widadari cilik. Lan sing paling apik ya iku pajangan sing obah-obah dhéwé kang awujud dolanan pot-pot bunder lonjong lan lancip ing ngisore.

Sajarah 
Pembangunan menara iki ana telung tahap ing wektu 200 taun. Pembangunan lantai siji saka campanile sing saka watu marmer putih dimulai saka 9 Agustus 2001. Lantai siji dikupengi cagak sing ngarah miring marang lengkungan kerai.

Cathetan suku 

Markah lemah
Pisa
Paninggalan sajarah
Situs Warisan Donya ing Italia
Menara miring
Turi (Sesbania grandiflora syn. Aeschynomene grandiflora) wujud wit cilik (dhuwur bisa tekan 10m). Asal dinuga saka Asia Kidul lan Asia Kidul-wétan nanging saiki wis kasebar menyang manéka laladan tropis donya.

Wangun wujud wit kanthi pacawangan arang, cawang ndhatar, watang utama jejeg, tajuk cenderung saya dhuwur, godhong nyirip gandha. Kembangé kasusun majemuk, makutha awerna putih, tipe kupu khas Faboideae. Woh polong, nggantung.

Turi dimupangataké minangka wit pangayom dalan utawa pekarangan. Godhong lan kembangé bisa dijangan. Kembangé lumrahé digunakaké sajeroning masakan pecel. Kulit watang turi duwé khasiyat minangka obat radhang usus, obat seriawan lan obat kudhis.

Woh kembang iki bisa kanggo obat sirah ngelu, adhem-atis mriyang, nifas, bèri-bèri, watuk, radhang gorokan, lan keputihan. Kulité kembang bisa kanggo obat radhang usus, ngising getih, kudhis, sariawan. Kabèh perangané kembang iki kanggo obat disentri.

Jeneng-jeneng lokal ing Indonésia nyakup turi (Jawa Tengah), turi (Pasundan), toroi (Madura), tuwi, suri (Mongondow), uliango (Gorontalo), gorgogua (Buol), kayu jawa (Baree, Makasar), ajutaluma (Bugis), palawu (Bima), tanunu (Sumba), gala-gala (Timor), tun (Ternate, Tidore).

Cathetan sikil

Pranata njaba 
 Sesbania grandiflora on Tropicalforages.info
 Sesbania grandiflora in the AgroForestry Database of the World Agroforestry Centre
 Sesbania grandiflora on the FAO web site 
 Sesbania grandiflora on the web site of the Center for New Crops & Plant Products at Purdue University.

Fabaceae
Janganan
Kepithing iku sawijining kéwan anggota krustaséa asikil sapuluh saka upabangsa (infraordo) Brachyura, kang ditepungi nduwé "buntut" kang cendhak banget (basa Yunani: brachy = cendhak, ura = buntut), utawa kang wetengé (abdomen) ndelik sangisoré dhadha (thorax). Awak kepithing direksa déning warangka njaba kang atos banget, lan dumadi saka kitin, lan ndarbèni supit sapasang minangka sanjata.

Kepithing bisa tinemu saindhenging samodra donya. Ana uga kepithing banyu tawa lan kepithing dharat, kususé ing tlatah-tlatah tropis. Rajungan iku kepithing kang urip ing tlatah banyu asin sagara lan arang munggah ing dharat, kamangka yuyu iku kepithing kang urip ing banyu tawa (kali lan tlaga). Saliyané iku uga ana kepithing kang urip ing dharat.

Kepithing iku manékawarna rupa ukurané, saka kepithing kacang kang ambané namung sawatara milimèter pasagi, nganti kepithing kemangga Jepang, kang ndarbèni rentangan sikil nganti 4 mèter.

Réferènsi

Pranala njaba 

Kepithing
Teleskop Hubble iku siji teleskop njaba angkasa kang ana ing orbit bumi. Jeneng Hubble dijupuk saka jeneng èlmuwan misuwur Amérika, Edwin Hubble kang uga wujud panemu Hukum Hubble. Diluncuraké ing orbit bumi rendah ing taun 1990 lan isih dioperasi, teleskop iki dudu teleskop ruang angkasa sing sepisanan, nanging minangka salah sawijining sing paling gedhé lan paling serbaguna, sing misuwur minangka alat riset sing penting banget lan anugerah hubungan masyarakat kanggo astronomi.

Hubble nduwéni pangilon kanthi dhuwur 2,4 méter lan papat instrumén utama sing diamati ing ultraviolet, spèktrum kasatmata (katon), lan infra abang cèdhak wilayah spektrum èlèktromagnètik.  Orbit Hubble ngluwihi distorsi atmosfèr bumi ndadèkaké bisa njupuk gambar kanthi résolusi dhuwur bangét kanthi cahya latar sing luwih murah tinimbang teleskop adhédhasar lèmah.  Teleskop iki wis ngrekam sawètara gambar cahya katon paling rinci sing nyedhiyani tampilan jèro ményang angkasa.  Akéh pengamatan Hubble wis nggawa terobosan ing Astrofisika kayata Hukum Hubble nemtokake tingkat èkspansi alam semesta.

Teleskop Hubble dibangun dèning badan antariksa Amérika Sarékat, NASA kanthi kontribusi saka Badan Antariksa Éropa (ESA). Space Telescope Science Institute (STScI) milih targèt Hubble lan ngolah data sing diasilaké, nalika Goddard Space Flight Center ngontrol pèsawat ruang angkasa.  Teleskop antariksa diusulaké wiwit taun 1923. Hubble didanai ing taun 1970 kanthi proposal paluncuran ing taun 1983, nanging proyek kasébut kena keterlambatan tèknis, masalah anggaran, lan bencana Challenger ing taun 1986. Teleskop kasebut pungkasané diluncuraké dèning Discovery ing taun 1990, nanging pangilon utama ora digarap kanthi bener lan nyebabake abèrasi bola sing ngrusak kemampuan teleskop. Optik teleskop ditingkataké kanthi misi perbaikan ing taun 1993.

Hubble minangka siji-sijiné teleskop sing dirancang kanggo dijaga ing antariksa dèning astronot.  Lima misi antar-jemput wis ndandani, nganyaraké lan ngganti sistem ing teleskop, kalèbu kabéh limang instrumén utama. Misi kaping lima dibatalake amarga alasan kèamanan sawisé bèncana Columbia (2003), nanging administrator NASA Michael D. Griffin nyètujoni misi layanan kaping lima sing rampung ing 2009. Teleskop Hubble beroperasi ing taun 2020 lan bisa tahan nganti 2030-2040.
Penggantine yaiku teleskop ruang angkasa James Webb (JWST) sing diluncurake ing Desember 2022.

Pranala njaba 
 Mèngeti 20 Taun Paluncuran Teleskop Hubble

Rujukan 

Hubble
Hubble
Badan Antariksa Éropah
Tahu Bakso ya iku salah sawijining panganan kang dadi khas tlatah Ungaran. Sanajan akèh bakul ana ing Ungaran nanging durung cetha asal panganan iki saka ngendi. Ana sing ngomong yèn tahu bakso iki digawa wong Tionghoa. Nyamikan iki bisa dipangan karo lombok rawit utawa saos bisa uga dianggo lawuh. Tahu bakso ana rong jinis ya iku tahu bakso gorèng lan duduh. Tahu bakso racaké kothak nanging uga ana sing wajik. Bahan dhasar tahu bakso ya iku tahu kang di isi karo adonan bakso.

Cara nggawé 
Bahan sing dicepakaké:

 Daging giling 200 gram
 Tahu pong (sing kopong jeroné) 20 wiji
 Endhog 2
 Glepung pathi 100 gram
 Bawang 3
 Brambang 3
 Uyah 1 sendhok tèh
 Mrica 1/2 sendhok tèh
 Miri 2
 Gula  1/2 sendhok tèh

Cara ngolah:

 Uleg bawang, brambang, miri, mrica, gula lan uyah nganti alus
 Campur bumbu alus menyang daging giling
 Tambahi endhog lan glepung lan diudhak nganti kalis
 Lebokaké adhonan ing jero tahu
 Tahu bisa di dang utawa langsung digorèng ing lenga.
 Tahu bakso wis mateng lan bisa dipangan

Cathetan suku 

Panganan
Olah-olahan Indonésia
Nyamikan